La rectora de l’UJI visita l’empresa derivada de base tecnològica Expander Tech SL



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2020/10/1q/visita-expander-tech/&url=/com/noticies/2020/10/1q/visita-expander-tech/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2020/10/1q/visita-expander-tech/&url=/com/noticies/2020/10/1q/visita-expander-tech/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2020/10/1q/visita-expander-tech/&url=/com/noticies/2020/10/1q/visita-expander-tech/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2020/10/1q/visita-expander-tech/&url=/com/noticies/2020/10/1q/visita-expander-tech/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La rectora de l’UJI visita l’empresa derivada de base tecnològica Expander Tech SL La firma desenvolupa equips per a l’aprofitament energètic basats en una tecnologia creada conjuntament amb personal investigador de l’UJI

08/10/2020 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge visita-expander-tech visitaexpandertech5
Diapositiva actual

Recurs d'imatge visita-expander-tech visitaexpandertech

Recurs d'imatge visita-expander-tech visitaexpandertech2

* [![ visita-expander-tech visitaexpandertech5](/com/noticies/2020/10/1q/visita-expander-tech/visitaexpandertech5.jpg)](#)
* [![ visita-expander-tech visitaexpandertech](/com/noticies/2020/10/1q/visita-expander-tech/visitaexpandertech.jpg)](#)
* [![ visita-expander-tech visitaexpandertech2](/com/noticies/2020/10/1q/visita-expander-tech/visitaexpandertech2.jpg)](#)

La rectora de la Universitat Jaume I, Eva Alcón, ha realitzat una visita a les instal·lacions de l’empresa de base tecnològica Expander Tech SL situada a la Vall d'Uixó, una firma creada l’any 2010 a partir d’una tecnologia desenvolupada conjuntament amb personal investigador de l’UJI per a l’aprofitament de l’energia geotèrmica.

En la visita, Eva Alcón ha estat acompanyada pel vicerector d’Investigació i Transferència, Jesús Lancis; el vicerector de Planificació, Coordinació i Comunicació, Modesto Fabra; el vicerector adjunt de Transferència, Innovació i Emprenedoria, David Cabedo, i el director de l’Oficina de Cooperació en Investigació i Desenvolupament Tecnològic, Ismael Rodrigo, a més dels socis de l’empresa Manuel González, responsable de Fabricació; Roberto Collado, responsable d’Enginyeria, i José Pascual Martí, responsable comercial.

La companyia, que també té com a soci el catedràtic de Màquines i Motors Tèrmics de l’UJI Ximo Navarro, ha finalitzat l'assemblatge de dues màquines que utilitzen aquesta tecnologia d’aprofitament d’energia geotèrmica oferint, per primera vegada, una solució totalment acabada i integrada en un contenidor marítim de 40 peus.

L'empresa desenvolupa tecnologies que li permeten fabricar equips per a l'aprofitament energètic utilitzant el cicle Rankine amb fluids orgànics (Organic Rankine Cycle). Es tracta d'un cicle de potència que, en utilitzar-se amb un fluid orgànic, aconsegueix treballar amb baixes potències i baixes temperatures per a la generació d'electricitat, calor útil i, fins i tot, fred.

Expander Tech compta en l'actualitat amb una plantilla de cinc enginyers dedicats a la recerca i desenvolupament en l'àmbit energètic. Els equips desenvolupats i fabricats per Expander Tech s'han instal·lat en diversos països com són el Regne Unit, Nigèria, Turquia i Colòmbia. En cada cas la tecnologia s'ha adaptat per a l'aprofitament de la font de calor provinent de l'activitat concreta per a la qual s'ha desenvolupat el projecte, unes activitats que han comprés diversos sectors com ara l'agropecuari, el tractament d'aigües o l'aprofitament d'energia geotèrmica.

D’aquesta manera, els equips de l'empresa contribueixen a mitigar les emissions contaminants a l'atmosfera generant energia a partir de l'aprofitament d'un residu de calor, energia que, d'una altra manera, seria necessari generar a partir d'altres fonts amb potencial impacte mediambiental. Així, Expander Tech SL utilitza una tecnologia neta, un sistema de ‘zero-fugides’, amb un fluid orgànic respectuós amb el medi ambient.

L'empresa ha participat i obtingut ajudes en diverses convocatòries de projectes nacionals i europeus. Entre aquests, cal destacar els desenvolupats en col·laboració amb grups d'investigació de l'UJI com són el corresponent a la convocatòria INNPACTO de 2010 amb el projecte «Equipos de microgeneración basados en ciclos de potencia subcríticos y transcritos para el aprovechamiento de fuentes de calor de baja temperatura» o la convocatòria REPTES COL·LABORACIÓ de 2015 amb el projecte «Desarrollo de bomba de calor de muy alta temperatura para revalorización de calor residual en aplicaciones industriales».

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00